钦定古今图书集成/明伦汇编/官常典/第101卷 > 代康王鼎渭
## 钦定古今图书集成/明伦汇编/官常典/第101卷 > 代康王鼎渭

按《明外史代简王传》：康王鼎渭，代简王桂九代孙，代
王鼐钧子也。初，嫡妃无子，从姬裴生子，鼎渭已请名
矣。裴死，次妃张生子鼎莎有宠，奏以为嗣。礼官谓鼎
莎母虽封，不得称嫡，鼐钧不奉诏。内阁礼部屡上章
言之，不报。后十馀年，鼎莎死，复请以其弟嗣。神宗怒，
鑴鼐钧禄，鼎渭始得嗣。鼐钧薨，鼎渭袭封，崇祯二年
薨。子彝。〈阙〉嗣。〈阙〉年薨。子传。嗣十七年三月，李自成
入大同，阖门遇害。